CELEX: 32019D0513(01)
Language: fi
Date: 2019-04-03 00:00:00
Title: Euroopan parlamentin puhemiehistön päätös, annettu 3 päivänä huhtikuuta 2019, Euroopan parlamentin suorittamaan henkilötietojen siirtoon kansallisille viranomaisille rikos- tai talousrikostutkinnan yhteydessä liittyvistä rekisteröityjen tiettyihin oikeuksiin sovellettavia rajoituksia koskevista täytäntöönpanosäännöistä

13.5.2019   
               
               
                  FI
               
               
                  Euroopan unionin virallinen lehti
               
               
                  C 163/1
               
            
         EUROOPAN PARLAMENTIN PUHEMIEHISTÖN PÄÄTÖS,
         annettu 3 päivänä huhtikuuta 2019,
         Euroopan parlamentin suorittamaan henkilötietojen siirtoon kansallisille viranomaisille rikos- tai talousrikostutkinnan yhteydessä liittyvistä rekisteröityjen tiettyihin oikeuksiin sovellettavia rajoituksia koskevista täytäntöönpanosäännöistä
         (2019/C 163/01)
         EUROOPAN PARLAMENTIN PUHEMIEHISTÖ, joka
         ottaa huomioon Euroopan unionin toiminnasta tehdyn sopimuksen ja erityisesti sen 16 artiklan,
         ottaa huomioon Euroopan parlamentin ja neuvoston asetuksen (EU) 2018/1725 (1) ja erityisesti sen 25 artiklan,
         ottaa huomioon Euroopan parlamentin työjärjestyksen 25 artiklan 2 kohdan,
         ottaa huomioon Euroopan tietosuojavaltuutetun, jota on kuultu asetuksen (EU) 2018/1725 41 artiklan 2 kohdan mukaisesti, 28. helmikuuta 2019 antaman lausunnon,
         Sekä katsoo seuraavaa:
         
                     (1)
                  
                  
                     Rikos- tai talousrikostutkintaa suorittavat kansalliset viranomaiset esittävät Euroopan parlamentille tietojen siirtoa ja hallinnollisten asiakirjakokonaisuuksien tai asiakirjojen jäljennösten toimittamista koskevia pyyntöjä.
                  
               
                     (2)
                  
                  
                     Euroopan parlamentin on toimitettava kansallisille viranomaisille niiden pyytämät tiedot ja asiakirjat Euroopan unionista tehdyn sopimuksen 4 artiklan 3 kohdassa vahvistetun vilpittömän yhteistyön periaatteen mukaisesti.
                  
               
                     (3)
                  
                  
                     Pyydettyjen tietojen ja asiakirjojen siirtoon kansallisille viranomaisille voi sisältyä henkilötietoja.
                  
               
                     (4)
                  
                  
                     Puhemies, pääsihteeri tai heidän nimeämänsä yksikkö voi siirtää pyydetyt tiedot ja asiakirjat ja toimii rekisterinpitäjänä tällaisen siirron yhteydessä.
                  
               
                     (5)
                  
                  
                     Näissä puitteissa Euroopan parlamentti on velvollinen kunnioittamaan kyseisten rekisteröityjen perusoikeuksia, sellaisina kuin ne on vahvistettu Euroopan unionin perusoikeuskirjan 8 artiklan 1 kohdassa, Euroopan unionin toiminnasta tehdyn sopimuksen 16 artiklan 1 kohdassa ja asetuksessa (EU) 2018/1725, sekä erityisesti rekisteröidyn oikeutta saada ilmoitus häntä koskevien tietojen käsittelystä.
                  
               
                     (6)
                  
                  
                     Euroopan parlamentti voi kuitenkin olla velvoitettu rajoittamaan asetuksen (EU) 2018/1725 4, 14–21, 35 ja 36 artiklan soveltamista siirron yhteydessä suojatakseen erityisesti kansallisen rikos- ja talousrikostutkinnan tarkoitusta ja luottamuksellisuutta.
                  
               
                     (7)
                  
                  
                     Euroopan parlamentin on, ennen kuin mitään tiettyä rajoitusta sovelletaan, arvioitava tapauskohtaisesti rajoituksen tarpeellisuus ja oikeasuhteisuus ottaen huomioon rekisteröityjen oikeuksiin ja vapauksiin kohdistuvat riskit. Euroopan parlamentin on perusteltava, miksi rajoitukset ovat välttämättömiä ja oikeasuhteisia demokraattisessa yhteiskunnassa, ja osoitettava, että niissä noudatetaan keskeisiltä osin perusoikeuksia ja -vapauksia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Rajoitusten kohde ja soveltamisala
            
               1.   Tässä päätöksessä vahvistetaan edellytykset, joiden täyttyessä Euroopan parlamentti voi rajoittaa asetuksen (EU) 2018/1725 4, 14–21, 35 ja 36 artiklan soveltamista asetuksen 25 artiklan 1 kohdan b, e ja f alakohdan mukaisesti, kun se antaa kansallisille viranomaisille niiden rikos- tai talousrikostutkinnan yhteydessä pyytämiä tietoja ja asiakirjoja.
            
            
               2.   Tätä päätöstä sovelletaan Euroopan parlamentin suorittamaan henkilötietojen käsittelyyn ja erityisesti henkilötietojen siirtoon, jonka tarkoituksena on antaa kansallisille viranomaisille niiden rikos- tai talousrikostutkinnan yhteydessä pyytämiä tietoja ja asiakirjoja.
            
            
               3.   Puhemies, pääsihteeri tai heidän nimeämänsä yksikkö voi siirtää pyydetyt tiedot ja asiakirjat ja toimii rekisterinpitäjinä tällaisen siirron yhteydessä.
            
            
               4.   Tätä päätöstä sovelletaan seuraaviin henkilötietoryhmiin:
               
                           a)
                        
                        
                           tunnistetiedot;
                        
                     
                           b)
                        
                        
                           yhteystiedot;
                        
                     
                           c)
                        
                        
                           työhön tai ammattiin liittyvät tiedot;
                        
                     
                           d)
                        
                        
                           taloudelliset tiedot;
                        
                     
                           e)
                        
                        
                           sähköinen viestintä;
                        
                     
                           f)
                        
                        
                           liikennetiedot;
                        
                     
                           g)
                        
                        
                           videovalvontatiedot;
                        
                     
                           h)
                        
                        
                           äänitallenteet;
                        
                     
                           i)
                        
                        
                           henkilöiden läsnäolotiedot;
                        
                     
                           j)
                        
                        
                           kaikki muut tiedot, jotka liittyvät kyseisen kansallisten viranomaisten suorittaman tutkinnan kohteeseen.
                        
                     
         
         
            2 artikla
            Suojatoimet
            
               1.   Henkilötiedot säilytetään suojatussa fyysisessä ja sähköisessä ympäristössä, joka estää lainvastaisen pääsyn tietoihin ja niiden lainvastaisen siirtämisen henkilöille, joiden ei ole tarpeen saada niitä tietoonsa.
            
            
               2.   Käsittelyn päätyttyä henkilötiedot säilytetään sovellettavien Euroopan parlamentin sääntöjen mukaisesti (2).
            
            
               3.   Rajoituksen tarpeellisuutta ja oikeasuhteisuutta koskeva arviointi on suoritettava 9 artiklan mukaisesti ennen kuin mitään tiettyä rajoitusta sovelletaan.
            
         
         
            3 artikla
            Sovellettavat rajoitukset
            
               1.   Jollei tämän päätöksen 4–10 artiklasta muuta johdu, rekisterinpitäjä voi rajoittaa asetuksen (EU) 2018/1725 14–21, 35 ja 36 artiklan sekä sen 4 artiklan soveltamista siltä osin kuin sen määräykset vastaavat kyseisen asetuksen 14–21 artiklassa säädettyjä oikeuksia ja velvollisuuksia, jos kyseisten oikeuksien käyttäminen vaarantaisi kansallisen rikos- tai talousrikostutkinnan tarkoituksen ja luottamuksellisuuden.
            
            
               2.   Rekisterinpitäjän on kirjattava ja rekisteröitävä rajoituksen syyt tämän päätöksen 9 artiklan mukaisesti.
            
         
         
            4 artikla
            Tietojen antaminen rekisteröidyille
            
               1.   Euroopan parlamentti julkaisee verkkosivustollaan tietosuojaselosteen, jossa kaikille rekisteröidyille ilmoitetaan mahdollisuudesta, että heidän henkilötietojaan siirretään Euroopan parlamentin kansallisten viranomaisten kanssa tekemän yhteistyön puitteissa meneillään olevan rikos- tai talousrikostutkinnan yhteydessä, sekä heidän oikeuksiensa mahdollisesta rajoittamisesta tässä yhteydessä. Ilmoituksessa on annettava tieto siitä, mitä oikeuksia voidaan rajoittaa, tällaisten rajoituksen syyt, niiden mahdollinen kesto ja mahdolliset oikeussuojakeinot.
            
            
               2.   Jos mahdollista, rekisterinpitäjän on ilman aiheetonta viivytystä ja asianmukaisimmassa muodossa ilmoitettava suoraan kullekin rekisteröidylle tämän näihin rajoituksiin liittyvistä oikeuksista. Ilmoituksessa on annettava tieto siitä, mitä oikeuksia voidaan rajoittaa, tällaisten rajoituksen syyt, niiden mahdollinen kesto ja mahdolliset oikeussuojakeinot.
            
         
         
            5 artikla
            Oikeus tiedonsaantiin
            
               1.   Jos rekisterinpitäjä rajoittaa oikeutta asetuksen (EU) 2018/1725 15 ja 16 artiklassa tarkoitettujen tietojen saantiin, rekisteröidyille on ilmoitettava asetuksen 25 artiklan 6 kohdan mukaisesti pääasialliset syyt rajoituksen soveltamiseen sekä annettava tieto siitä, että heillä on oikeus tehdä kantelu Euroopan tietosuojavaltuutetulle.
            
            
               2.   Tällaista ilmoittamista henkilötietojen siirrosta kansallisille viranomaisille ja rajoituksen soveltamisesta voidaan kuitenkin asetuksen (EU) 2018/1725 25 artiklan 8 kohdan mukaisesti lykätä, se voidaan jättää tekemättä tai se voidaan evätä, jos se poistaisi rajoituksen vaikutuksen.
            
            
               3.   Jos rekisterinpitäjä lykkää 2 kohdassa tarkoitettua ilmoittamista rekisteröidyille, jättää sen tekemättä tai epää sen kokonaan tai osittain, sen on kirjattava ja rekisteröitävä syyt tähän 9 artiklan mukaisesti.
            
         
         
            6 artikla
            Rekisteröityjen oikeus saada pääsy tietoihin, oikeus tietojen oikaisemiseen, oikeus tietojen poistamiseen, oikeus käsittelyn rajoittamiseen ja ilmoitusvelvollisuus
            
               1.   Jos rekisterinpitäjä rajoittaa kokonaan tai osittain asetuksen (EU) 2018/1725 17 artiklassa tarkoitettua rekisteröityjen oikeutta saada pääsy henkilötietoihin, 18 artiklassa tarkoitettua oikeutta tietojen oikaisemiseen, 19 artiklassa tarkoitettua oikeutta tietojen poistamiseen tai 20 artiklassa tarkoitettua oikeutta käsittelyn rajoittamiseen sekä kyseisen asetuksen 21 artiklassa tarkoitettua ilmoitusvelvollisuutta, sen on kirjattava ja rekisteröitävä rajoituksen syyt tämän päätöksen 9 artiklan mukaisesti. Rekisterinpitäjän on vastauksessaan tietoihin pääsyä ja tietojen oikaisemista, poistamista ja käsittelyn rajoittamista koskevaan pyyntöön ilmoitettava kyseiselle rekisteröidylle sovelletusta rajoituksesta ja rajoituksen pääasialliset syyt sekä ilmoitettava mahdollisuudesta tehdä kantelu Euroopan tietosuojavaltuutetulle tai käyttää oikeussuojakeinoja Euroopan unionin tuomioistuimessa.
            
            
               2.   Tämän artiklan 1 kohdassa tarkoitettua rajoituksen syiden ilmoittamista voidaan lykätä, se voidaan jättää tekemättä tai se voidaan evätä, jos se poistaisi rajoituksen vaikutuksen.
            
            
               3.   Rekisterinpitäjän on kirjattava lykkäämisen, tekemättä jättämisen tai epäämisen syyt 9 artiklan mukaisesti.
            
            
               4.   Jos oikeutta päästä tietoihin rajoitetaan kokonaan tai osittain, rekisteröidyn on käytettävä oikeuttaan päästä tietoihin Euroopan tietosuojavaltuutetun välityksellä asetuksen (EU) 2018/1725 25 artiklan 6, 7 ja 8 kohdan mukaisesti.
            
         
         
            7 artikla
            Henkilötietojen tietoturvaloukkauksista ilmoittaminen rekisteröidyille
            Jos rekisterinpitäjä rajoittaa asetuksen (EU) 2018/1725 35 artiklan mukaista rekisteröidyn oikeutta saada ilmoitus henkilötietojen tietoturvaloukkauksesta, sen on kirjattava ja rekisteröitävä syyt tähän tämän päätöksen 9 artiklan mukaisesti.
         
         
            8 artikla
            Sähköisen viestinnän luottamuksellisuus
            Jos rekisterinpitäjä rajoittaa asetuksen (EU) 2018/1725 36 artiklassa tarkoitettua oikeutta sähköisen viestinnän luottamuksellisuuteen, sen on kirjattava ja rekisteröitävä syyt tähän tämän päätöksen 9 artiklan mukaisesti.
         
         
            9 artikla
            Rajoitusten tarpeellisuuden ja oikeasuhteisuuden arviointi, kirjaaminen ja rekisteröinti
            
               1.   Ennen kuin mitään tiettyä rajoitusta sovelletaan rekisterinpitäjän on arvioitava rajoitusten tarpeellisuus ja oikeasuhteisuus ottaen huomioon asetuksen (EU) 2018/1725 25 artiklan 2 kohdassa tarkoitetut asiaankuuluvat seikat. Tähän arviointiin on myös sisällyttävä kyseisten rekisteröityjen oikeuksiin ja vapauksiin kohdistuvien riskien arviointi, erityisesti kun on kyseessä riski siitä, että heidän henkilötietojaan voitaisiin siirtää heidän tietämättään ja ilman heidän suostumustaan ja että heitä voidaan estää käyttämästä kyseisen asetuksen mukaisia oikeuksiaan. Tämä arviointi on dokumentoitava sisäistä arviointia koskevan muistion avulla ja suoritettava tapauskohtaisesti.
            
            
               2.   Rekisterinpitäjän on kirjattava tämän päätöksen nojalla sovellettavien rajoitusten syyt, mukaan lukien 1 kohdan mukaisesti tehty arviointi.
               Kirjanpidossa on tätä varten ilmoitettava, miten rekisteröidyn oikeuksien käyttäminen vaarantaisi kansallisen rikos- tai talousrikostutkinnan tarkoituksen ja luottamuksellisuuden.
            
            
               3.   Jos rekisterinpitäjä lykkää ilmoittamista, jättää sen tekemättä tai epää sen asetuksen (EU) 2018/1725 25 artiklan 8 kohdan mukaisesti, rekisterinpitäjän on myös tarvittaessa kirjattava syyt tähän.
            
            
               4.   Kirjanpito ja tarvittaessa asiakirjat, joista käyvät ilmi perusteena olevat tosiseikat ja oikeudelliset seikat, on tallennettava keskusrekisteriin. Ne on pyynnöstä annettava Euroopan tietosuojavaltuutetun käyttöön.
            
         
         
            10 artikla
            Rajoitusten kesto
            
               1.   Edellä 3, 5, 6, 7 ja 8 artiklassa tarkoitettuja rajoituksia sovelletaan niin kauan kuin niiden perusteena olevat syyt ovat voimassa.
            
            
               2.   Kun 3, 5, 6, 7 ja 8 artiklassa tarkoitetut rajoituksen syyt eivät ole enää voimassa, rekisterinpitäjän on poistettava rajoitus ja ilmoitettava rajoituksen pääasialliset syyt rekisteröidylle. Rekisterinpitäjän on samalla ilmoitettava rekisteröidylle mahdollisuudesta tehdä milloin tahansa kantelu Euroopan tietosuojavaltuutetulle tai käyttää muita oikeussuojakeinoja Euroopan unionin tuomioistuimessa.
            
            
               3.   Rekisterinpitäjän on tarkasteltava 3, 5, 6, 7 ja 8 artiklassa tarkoitettujen rajoitusten soveltamista uudelleen kuuden kuukauden välein niiden käyttöön ottamisesta sekä asianomaisen menettelyn päättämisen yhteydessä.
            
         
         
            11 artikla
            Tietosuojavastaavan toteuttama uudelleentarkastelu
            
               1.   Tietosuojavastaavalle on ilman aiheetonta viivytystä ilmoitettava aina, kun rekisteröityjen oikeuksia rajoitetaan tämän päätöksen mukaisesti. Tietosuojavastaavalle on pyynnöstä annettava pääsy kirjanpitoon sekä asiakirjoihin, joista käyvät ilmi perusteena olevat tosiseikat ja oikeudelliset seikat.
            
            
               2.   Tietosuojavastaava voi pyytää rekisterinpitäjää tarkastelemaan rajoituksia uudelleen. Tietosuojavastaavalle on ilmoitettava pyydetyn uudelleentarkastelun tuloksista kirjallisesti.
            
            
               3.   Kaikki 1 ja 2 kohdan mukainen tietojenvaihto tietosuojavastaavan kanssa on kirjattava asianmukaisessa muodossa koko menettelyn ajan.
            
         
         
            12 artikla
            Voimaantulo
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            (1)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).
         
            (2)  Euroopan parlamentin asiakirjahallintoa koskevista säännöistä 2. heinäkuuta 2012 tehty puhemiehistön päätös.